મુસ્લિમોએ બાબરી મસ્જિદ છોડી ભરોસો જીતવો જોઈએ: શ્રી શ્રી રવિશંકર\nઅલાહાબાદ હાઈકોર્ટે 2010માં આ મામલે આપેલા ચુકાદાની વિરુદ્ધ ચાર સિવિલ સૂટ અને તેની નીચેની 13 અપીલો સુપ્રીમ કોર્ટમાં દાખલ થઈ છે તેની સુનાવણી હાલ ચાલી રહી છે. 

મુખ્ય ન્યાયાધીશ દીપક મિશ્રા, ન્યાયાધીશ અશોક ભૂષણ અને અબ્દુલ નાઝીર એમ ત્રણ ન્યાયાધીશોની બેન્ચ આ મામલામાં સુનાવણી કરી રહી છે.

સુનાવણી ઝડપથી આગળ વધી રહી છે અને એવો અંદાજ છે કે ઑક્ટોબરમાં મુખ્ય ન્યાયાધીશ દીપક મિશ્રા નિવૃત્ત થવાના છે તેના પહેલાં ચૂકાદો આવી જાય.

62 વર્ષના યોગ ગુરુ કોર્ટની બહાર બધા જ પક્ષો વચ્ચે સમાધાન કરાવવા માટે હિંદુ અને મુસ્લિમ નેતાઓને મળી રહ્યા છે. 

બેંગાલુરૂની નજીક આવેલા તેમના આશ્રમ ખાતે બીબીસી સાથે એક વિશેષ મુલાકાતમાં તેમણે કહ્યું કે તેમના પ્રયાસોની સારી અસર પડી રહી છે. 

તેમનો દાવો છે કે તેમણે મુસ્લિમ સમુદાયના 500 ધાર્મિક અગ્રણીઓ અને બુદ્ધિજીવીઓ સાથે મુલાકાત કરી છે. તે લોકો પણ તેમનું સૂચન સ્વીકારવા તૈયાર છે. 

જોકે, આ કેસ સાથે જોડાયેલા સુન્ની વકફ બોર્ડે હંમેશા એવું કહ્યું છે કે તેઓ માત્ર અદાલતમાં આ બાબતનો ઉકેલ લાવવા માગે છે.

તમે આ વાંચ્યું કે નહીં?

શ્રી શ્રી રવિશંકરનું કહેવું છે કે અદાલતના ફેંસલાને કારણે દિલોને જોડવાનું શક્ય નહીં બને. 

તેમણે કહ્યું, "કોઈ એક પક્ષની જીત થાય અને બીજા પક્ષને હારની લાગણી અનુભવવી પડે તે આપણા દેશના હિતમાં નથી." 

"સૌની સાથે ચર્ચા વિચારણા કર્યા પછી અમે એક ફૉર્મ્યુલા આપી છે, જેમાં સૌની જીત થવાની છે. મંદિર પણ બનશે અને મસ્જિદ પણ બનશે અને બંને પક્ષ ઉત્સવ મનાવે તેવો મારો ઉદ્દેશ છે."  

શ્રી શ્રી રવિશંકરે સૂચવેલો ઉકેલ એવો છે, જેમાં મુસ્લિમો રામ જન્મભૂમિ પરનો પોતાનો દાવો જતો કરે. 

તેની સામે તેમને અયોધ્યામાં જ વિશાળ મસ્જિદ બનાવવા માટે પાંચ એકર જમીન આપવામાં આવે. 

તેમના આ ઉકેલને ઘણા લોકોએ આવકાર્યો છે, જ્યારે ઘણાએ તેની ટીકા પણ કરી છે. 

મુસ્લિમોના પક્ષમાંથી શિયા વકફ બોર્ડ આ સૂચનને સ્વીકારવા માટે તૈયાર છે.

બંને પક્ષોમાં પોતાના સૂચનની ટીકા થઈ છે તે વાત તેઓ પોતે પણ સ્વીકારે છે. 

સુપ્રીમ કોર્ટે જણાવ્યું છે તે પ્રમાણે બાબરી મસ્જિદ/રામ જન્મભૂમિ વિવાદની સુનાવણી સુપ્રીમમાં ચાલી રહી છે, તેમાં જમીનનો વિવાદ જ મુખ્ય છે. 

શ્રી શ્રી રવિશંકરના આશ્રમો 150થી વધુ દેશોમાં આવેલા છે, જ્યાં તેઓ યોગ દ્વારા શાંતિનો સંદેશ આપી રહ્યા છે. 

તેઓ શાંતિસંદેશ સાથે પાકિસ્તાન અને ઇરાકની મુલાકાતે પણ જઈ આવ્યા છે. 

તેણે ઇઝરાયલ અને પેલેસ્ટાઇન...\n\ntl;dr:
બેંગાલુરૂ નજીક આવેલી આર્ટ ઑફ લિવિંગ ફાઉન્ડેશનના સ્થાપક અને આધ્યાત્મિક ગુરુ શ્રી શ્રીરવિશંકરે ફરી ભારપૂર્વક કહ્યું છે કે બાબરી મસ્જિદ/રામ જન્મભૂમિનો વિવાદ અદાલતમાં નહીં, પણ તેની બહાર ઉકેલવો જોઈએ.